ഉത്രകേസില് ഡമ്മി പരീക്ഷണം നടത്തി കൊല്ലം: കൊല്ലത്തെ ഉത്ര കൊലക്കേസുമായി ബന്ധപ്പെട്ട് അത്യപൂര്വ്വ ഡമ്മി പരീക്ഷണം നടത്തി അന്വേഷണ സംഘം. പാമ്ബ് ഒരാളെ സ്വയം കടിക്കുമ്ബോള് ഉണ്ടാകുന്ന മുറിവും പ്രകോപിപ്പിച്ച് കടിപ്പിക്കുമ്ബോള് ഉണ്ടാകുന്ന മുറിവും വ്യത്യസ്ഥമായിരിക്കും. ഇത് തെളിയിക്കാനാണ് കൊല്ലത്തെ അരിപ്പ വനംവകുപ്പ് ഇന്സ്റ്റിറ്റ്യൂട്ടില് അത്യപൂര്വ്വമായ പരീക്ഷണം നടത്തിയത്. മൂന്ന് പാമ്ബുകളെ ഉപയോഗിച്ചായിരുന്നു പരീക്ഷണം നടത്തിയത്. കൊല്ലം മുന് റൂറല് എസ്പി ഹരിശങ്കറിന്റെ നേതൃത്വത്തിലായിരുന്നു പരീക്ഷണം നടത്തിയത്. 150 സെ.മി നീളമുള്ള മൂര്ഖന് പാമ്ബാണ് ഉത്രയെ കടിച്ചത്. ഈ നീളത്തിലുള്ള ഒരു പാമ്ബ് കടിച്ചാല് 1.7 സെ മീ നീളമുള്ള മുറിവാണ് ശരീരത്തില് സാധാരണ ഉണ്ടാവുക. പക്ഷെ ഉത്രയുടെ ശരീരത്തില് 2.5 ഉം 2.8 ഉം നീളമുള്ള രണ്ട് മുറിവുകളാണ് ഉണ്ടായിരുന്നത്. പാമ്ബിനെ പ്രകോപിപ്പിച്ച് കടിപ്പിച്ചാല് മാത്രമേ ഇത്രയും വലിയ പാടുകള് വരികയുള്ളു എന്ന ശാസ്ത്രീയ നിഗമനത്തിലാണ് മൂന്ന് പാമ്ബുകളെ ഉപയോഗിച്ച് പരീക്ഷണം നടത്തിയത്.The post ഉത്രകേസില് ഡമ്മി പരീക്ഷണം നടത്തി first appeared on MalayalamExpressOnline.